(ime in priimek)

(naslov)

(pošta)

**NLB Skladi, upravljanje premoženja, d.o.o.**

**Čopova ulica 3**

**1000 Ljubljana**

**»Za zaposlitev«**

Ljubljana, 22. septembra 2005

**P R I J A V A**

Spoštovani!

Prijavljam se na razpis za delovno mesto analitika, ki je bil objavljen 10. septembra 2005 v časniku Delo.

Rodil sem se 15. februarja 1978 v Ljubljani. Leta 2001 sem diplomiral na Ekonomski fakulteti v Ljubljani, leta 2002 pa sem opravil tudi strokovni izpit za borznega posrednika na Agenciji za trg vrednostnih papirjev.

V družbi Ilirika sem si pridobil 2 leti delovnih izkušenj predvsem na področju upravljanja investicijskih skladov, kot tudi poznavanja domačih in tujih trgov kapitala in vrednostnih papirjev.

Aktivno obvladam angleški in nemški jezik, izkušnje pa imam tudi z uporabo računalniških aplikacij.

Imam vozniški izpit B kategorije in živim v lastnem stanovanju v Ljubljani.

Upam, da boste tudi moji prijavi naklonili nekaj pozornosti, in z veseljem pričakujem vaše vabilo na razgovor.

Lep pozdrav!

Priloge:

* diploma Ekonomske fakultete št. 378/01 z dne 20. junija 2001
* potrdilo o opravljenem vozniškem izpitu B kategorije
* potrdilo o opravljenem strok. izpitu borznega posrednika na ATRP
* potrdilo o opravljenem tečaju angleškega in nemškega jezika